137. löggjafarþing 2009.

Þskj. 62 — 33. mál.

Nefndarálit

um frv. til l. um breyt. á l. nr. 161/2002, um fjármálafyrirtæki, með síðari breytingum.

Frá minni hluta viðskiptanefndar.

Minni hlutinn átelur hversu skammur tími gafst til að fjalla um málið í þinginu. Nefndin hafði málið ekki til umfjöllunar nema í tvo daga og ljóst er eftir umfjöllunina í nefndinni að um flókið og vandmeðfarið mál er að ræða. Nefndin fékk gesti á sinn fund og leitaði einnig eftir umsögnum en fáir umsagnaraðilar náðu að senda umsögn þar sem tímafrestur var afar knappur.

Að mati minni hlutans hafa ekki komið fram sannfærandi rök fyrir því að vinna málið í jafnmiklum flýti og gert var. Nefndin fékk m.a. þær upplýsingar að hægt hefði verið að ganga frá umræddum launagreiðslum í tíma með öðrum hætti. Stærsti hluti umsagnaraðila vöruðu við að samþykkja frumvarpið óbreytt.

Alþingi, 28. maí 2009.

Guðlaugur Þór Þórðarson,

frsm.

Ragnheiður E. Árnadóttir.